Meklēju draugu pasaules galam
"Meklēju draugu pasaules galam" (angļu: Seeking a Friend for the End of the World) ir 2012. gada ASV romantiska komēdija, kuras režisore un scenārija autore ir Lorēne Skafarija. Galvenās lomas atveido Stīvs Karels, Kīra Naitlija, Ādams Brodijs, Dereks Lūks un Viljams Pītersens. Filmas pirmizrāde notika 2012. gada 18. jūnijā Losandželosas filmu festivālā. Laikā, kad Zemei tuvojas asteroīds, Dodžu pamet sieva. Dodžs izlemj doties ceļā, lai satiktos ar savu vidusskolas mīļoto. Viņu pavada kaimiņiene, kura netīšām izmaina Dodža plānus.